CELEX: 32021R0461
Language: el
Date: 2021-03-16 00:00:00
Title: Εκτελεστικός κανονισμός (ΕΕ) 2021/461 της Επιτροπής της 16ης Μαρτίου 2021 για την τροποποίηση του κανονισμού (ΕΚ) αριθ. 1235/2008 όσον αφορά την ημερομηνία παραλαβής των αιτήσεων αναγνώρισης των αρχών και των φορέων ελέγχου για τους σκοπούς της ισοδυναμίας στο πλαίσιο του καθεστώτος εισαγωγής βιολογικών προϊόντων βάσει του κανονισμού (ΕΚ) αριθ. 834/2007 του Συμβουλίου (Κείμενο που παρουσιάζει ενδιαφέρον για τον ΕΟΧ)

17.3.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 91/14
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2021/461 ΤΗΣ ΕΠΙΤΡΟΠΗΣ
         της 16ης Μαρτίου 2021
         για την τροποποίηση του κανονισμού (ΕΚ) αριθ. 1235/2008 όσον αφορά την ημερομηνία παραλαβής των αιτήσεων αναγνώρισης των αρχών και των φορέων ελέγχου για τους σκοπούς της ισοδυναμίας στο πλαίσιο του καθεστώτος εισαγωγής βιολογικών προϊόντων βάσει του κανονισμού (ΕΚ) αριθ. 834/2007 του Συμβουλίου
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 834/2007 του Συμβουλίου, της 28ης Ιουνίου 2007, για τη βιολογική παραγωγή και την επισήμανση των βιολογικών προϊόντων και την κατάργηση του κανονισμού (ΕΟΚ) αριθ. 2092/91 (1), και ιδίως το άρθρο 33 παράγραφος 3 και το άρθρο 38 στοιχείο δ),
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) 2018/848 του Ευρωπαϊκού Κοινοβουλίου και του Συμβουλίου (2) ορίζει ότι το καθεστώς των αρχών και των φορέων ελέγχου που αναγνωρίζονται από την Επιτροπή ως αρμόδιοι βάσει του άρθρου 33 παράγραφος 3 του κανονισμού (ΕΚ) αριθ. 834/2007 για τη διενέργεια ελέγχων και την έκδοση πιστοποιητικών σε τρίτες χώρες για την εισαγωγή προϊόντων με ισοδύναμες εγγυήσεις θα αντικατασταθεί από καθεστώς αρχών και φορέων ελέγχου που αναγνωρίζονται από την Επιτροπή ως αρμόδιοι για την εισαγωγή συμμορφούμενων προϊόντων.
                  
               
                     (2)
                  
                  
                     Λόγω της έξαρσης της πανδημίας COVID-19 και της σχετικής κρίσης στον τομέα της δημόσιας υγείας, η ημερομηνία εφαρμογής του κανονισμού (ΕΕ) 2018/848 και ορισμένες άλλες ημερομηνίες που αναφέρονται στον εν λόγω κανονισμό μετατέθηκαν κατά ένα έτος με τον κανονισμό (ΕΕ) 2020/1693 του Ευρωπαϊκού Κοινοβουλίου και του Συμβουλίου (3). Κατά συνέπεια, ο κανονισμός (ΕΕ) 2018/848 θα αρχίσει να εφαρμόζεται από την 1η Ιανουαρίου 2022.
                  
               
                     (3)
                  
                  
                     Για να εξασφαλιστεί ότι υφίστανται οι απαραίτητες διοικητικές ικανότητες για την έγκαιρη αναγνώριση των αρχών και των φορέων ελέγχου στο πλαίσιο του νέου καθεστώτος, το άρθρο 11 παράγραφος 1 του κανονισμού (ΕΚ) αριθ. 1235/2008 της Επιτροπής (4) τροποποιήθηκε με τον εκτελεστικό κανονισμό (ΕΕ) 2020/25 της Επιτροπής (5) προκειμένου να προβλεφθεί καταληκτική ημερομηνία για την παραλαβή των νέων αιτήσεων αναγνώρισης των αρχών και των φορέων ελέγχου για τους σκοπούς της ισοδυναμίας στο πλαίσιο του παλαιού καθεστώτος. Η εν λόγω καταληκτική ημερομηνία είναι η 30ή Ιουνίου 2020.
                  
               
                     (4)
                  
                  
                     Ως εκ τούτου, είναι αναγκαίο να τροποποιηθεί εκ νέου το άρθρο 11 παράγραφος 1 του κανονισμού (ΕΚ) αριθ. 1235/2008, ώστε να ευθυγραμμιστεί η ημερομηνία παραλαβής των νέων αιτήσεων αναγνώρισης των αρχών και των φορέων ελέγχου για τους σκοπούς της ισοδυναμίας στο πλαίσιο του παλαιού καθεστώτος εισαγωγής με την ημερομηνία θέσπισης του νέου καθεστώτος εισαγωγής στον κανονισμό (ΕΕ) 2018/848.
                  
               
                     (5)
                  
                  
                     Επομένως, ο κανονισμός (ΕΚ) αριθ. 1235/2008 θα πρέπει να τροποποιηθεί αναλόγως.
                  
               
                     (6)
                  
                  
                     Προκειμένου να δοθεί στις οικείες αρχές και φορείς ελέγχου η δυνατότητα να επωφεληθούν πλήρως από το χρονικό διάστημα που απομένει έως τις 30 Ιουνίου 2021 μετά την επανενεργοποίηση του σχετικού εργαλείου ΤΠ, ο παρών κανονισμός θα πρέπει να αρχίσει να ισχύει επειγόντως την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
                  
               
                     (7)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής βιολογικής παραγωγής,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Στο άρθρο 11 παράγραφος 1 του κανονισμού (ΕΚ) αριθ. 1235/2008, η ημερομηνία «30 Ιουνίου 2020» αντικαθίσταται από την ημερομηνία «30 Ιουνίου 2021».
         
         
            Άρθρο 2
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 16 Μαρτίου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 189 της 20.7.2007, σ. 1.
         
            (2)  Κανονισμός (ΕΕ) 2018/848 του Ευρωπαϊκού Κοινοβουλίου και του Συμβουλίου, της 30ής Μαΐου 2018, για τη βιολογική παραγωγή και την επισήμανση των βιολογικών προϊόντων και για την κατάργηση του κανονισμού (ΕΚ) αριθ. 834/2007 του Συμβουλίου (ΕΕ L 150 της 14.6.2018, σ. 1).
         
            (3)  Κανονισμός (ΕΕ) 2020/1693 του Ευρωπαϊκού Κοινοβουλίου και του Συμβουλίου, της 11ης Νοεμβρίου 2020, σχετικά με την τροποποίηση του κανονισμού (ΕΕ) 2018/848 όσον αφορά την ημερομηνία εφαρμογής του και ορισμένες άλλες ημερομηνίες που αναφέρονται στον εν λόγω κανονισμό (ΕΕ L 381 της 13.11. 2020, σ. 1).
         
            (4)  Κανονισμός (ΕΚ) αριθ. 1235/2008 της Επιτροπής, της 8ης Δεκεμβρίου 2008, για τον καθορισμό των λεπτομερών κανόνων εφαρμογής του κανονισμού (ΕΚ) αριθ. 834/2007 του Συμβουλίου όσον αφορά τους όρους εισαγωγής βιολογικών προϊόντων από τρίτες χώρες (ΕΕ L 334 της 12.12.2008, σ. 25).
         
            (5)  Εκτελεστικός κανονισμός (ΕΕ) 2020/25 της Επιτροπής, της 13ης Ιανουαρίου 2020, σχετικά με την τροποποίηση και τη διόρθωση του κανονισμού (ΕΚ) αριθ. 1235/2008 για τον καθορισμό των λεπτομερών κανόνων εφαρμογής του κανονισμού (ΕΚ) αριθ. 834/2007 του Συμβουλίου όσον αφορά τους όρους εισαγωγής βιολογικών προϊόντων από τρίτες χώρες (ΕΕ L 8 της 14.1.2020, σ. 18).